वरुण चक्रवर्ती ने आखिरी ओवर में 9 रन बचाए; शार्दूल-वैभव ने लिए 2-2 विकेट
Sunrisers Hyderabad (SRH) Vs Kolkata Knight Riders (KKR) IPL Match LIVE Score Update; Follow IPL 2023 Latest News, SRH vs KKR IPL LIVE Updates with Dainik Bhaskar (दैनिक भास्कर)
इंडियन प्रीमियर लीग (IPL) के रोमांचक मुकाबले में कोलकाता नाइट राइडर्स (KKR) ने सनराइजर्स हैदराबाद (SRH) को 5 रन से हरा दिया। SRH को आखिरी ओवर में 9 रन की जरूरत थी, इस ओवर में वरुण चक्रवर्ती ने 3 ही रन दिए और अपनी टीम को जीत दिला दी।
हैदराबाद के राजीव गांधी स्टेडियम में गुरुवार को कोलकाता ने टॉस जीतकर पहले बैटिंग की। टीम ने 20 ओवर में 9 विकेट पर 171 रन बनाए। जवाब में हैदराबाद को 8 विकेट पर 166 रन ही बनाने दिए।
समद-भुवनेश्वर 3 ही रन बना सके
हैदराबाद से आखिरी ओवर में अब्दुल समद और भुवनेश्वर कुमार बैटिंग कर रहे थे। वरुण ने शुरुआती 2 गेंद पर 2 रन देने के बाद तीसरी बॉल पर समद को आउट कर दिया। उन्होंने आखिरी 3 गेंदों पर एक ही रन दिया और टीम को जीत दिला दी।
मैच का स्कोरकार्ड देखने के लिए यहां क्लिक करें...
मैच के टर्निंग पॉइंट्स... 
रिंकू-राणा की पार्टनरशिप 
पहली पारी में 35 रन पर 3 विकेट गंवाने के बाद रिंकू सिंह और नीतीश राणा ने 61 रन की पार्टनरशिप कर टीम का स्कोर 100 रन के करीब पहुंचाया।
SRH का पावरप्ले 
172 रन के टारगेट का पीछा करने उतरी हैदराबाद ने पावरप्ले में ही 3 विकेट गंवा दिए। 7वें ओवर में हैरी ब्रूक भी आउट हो गए और टीम का स्कोर 54/4 हो गया।
मार्करम-क्लासेन के विकेट 
4 विकेट गंवाने के बाद हैदराबाद से ऐडन मार्करम और हेनरिक क्लासेन ने 70 रन की पार्टनरशिप की। दोनों टीम को जीत के करीब ले जा रहे थे, तभी 15वें ओवर में क्लासेन और 17वें में कप्तान मार्करम भी आउट हो गए।
गुरबाज का कैच, वरुण का ओवर 
19वें ओवर में रहमानुल्लाह गुरबाज ने मार्को यानसेन का शानदार डाइविंग कैच पकड़ा। वहीं 20वें ओवर में वरुण चक्रवर्ती ने 9 रन डिफेंड किए। उन्होंने 3 ही रन दिए और अपनी टीम को जीत दिला दी।
अब पढ़ें मैच रिपोर्ट...पढ़ें पहली पारी...
पावरप्ले में KKR ने गंवाए 3 विकेट 
टॉस जीतकर पहले बैटिंग करने उतरी कोलकाता ने दूसरे ही ओवर में 2 विकेट गंवा दिए। मार्को यानसेन ने रहमानुल्लाह गुरबाज और वेंकटेश अय्यर को पवेलियन भेजा। पांचवें ही ओवर में कार्तिक त्यागी ने जेसन रॉय को भी कैच आउट करा दिया। टीम ने फिर भी 6 ओवर में 3 विकेट के नुकसान पर 49 रन बना दिए।
मारकंडे ने लगाया रसेल की पारी पर ब्रेक
पावरप्ले में 3 विकेट गंवाने के बाद कोलकाता से कप्तान नीतीश राणा और रिंकू सिंह ने पार्टनरशिप की। रिंकू 46 और राणा 42 रन बनाकर आउट हुए। उनके बाद आए आंद्रे रसेल बड़े-बड़े शॉट्स लगाने लगे, लेकिन उन्हें मयंक मारकंडे ने पवेलियन भेज दिया। रसेल ने 15 गेंद पर 24 रन बनाए।
बाकी बैटर्स में जेसन रॉय ने 20, अनुकुल रॉय ने 13, वैभव अरोड़ा ने 2, शार्दूल ठाकुर ने 8, वेंकटेश अय्यर ने 7 और सुनील नरेन ने 1 रन बनाया। हर्षित राणा और रहमानुल्लाह गुरबाज खाता भी नहीं खोल सके। हैदराबाद से मार्को यानसेन और थंगारसु नटराजन ने 2 विकेट लिए। वहीं कार्तिक त्यागी, ऐडन मार्करम, भुवनेश्वर कुमार और मयंक मारकंडे को 1-1 विकेट मिला। एक बैटर रनआउट हुआ।
ऐसे गिरे कोलकाता के विकेट... 
पावरप्ले में गंवाए 3 विकेट 
172 रन के टारगेट का पीछा करने उतरी हैदराबाद की शुरुआत खराब रही। टीम ने चौथे ओवर में दोनों ओपनर्स के विकेट गंवा दिए। फिर छठे ओवर में राहुल त्रिपाठी भी आंद्रे रसेल की बॉल पर कैच हो गए। टीम ने 6 ओवर में 53 रन के स्कोर पर 3 विकेट गंवा दिए।
क्लासेन-मार्करम में फिफ्टी पार्टनरशिप 
54 रन पर 4 विकेट गंवाने के बाद हेनरिक क्लासेन और ऐडन मार्करम ने हैदराबाद की पारी संभाली। दोनों ने मिलकर 47 गेंद पर ही 70 रन की पार्टनरशिप कर डाली। क्लासेन 36 रन बनाकर आउट हुए ये साझेदारी टूटी। मार्करम भी 41 रन बनाकर 17वें ओवर में आउट हो गए।
शार्दूल-वैभव को मिले 2-2 विकेट 
कोलकाता से शार्दूल ठाकर और वैभव अरोड़ा ने 2-2 विकेट लिए। वहीं वरुण चक्रवर्ती, अनुकुल रॉय, आंद्रे रसेल और हर्षित राणा को 1-1 विकेट मिला। हैदराबाद से मार्करम और क्लासेन के अलावा अब्दुल समद ने 21, मयंक अग्रवाल ने 18, अभिषेक शर्मा ने 9, मार्को यानसेन ने 1, मयंक मारकंडे ने 1 और भुवनेश्वर कुमार ने 5 रन बनाए। हैरी ब्रूक अपना खाता भी नहीं खोल सके।
ऐसे गिरे हैदराबाद के विकेट... 
दोनों टीमों में 2-2 बदलाव
कोलकाता ने 2 बदलाव किए। जेसन रॉय और वैभव अरोड़ा की टीम में वापसी हुई। डेविड वीजे और नारायण जगदीसन बाहर हुए़। कोलकाता में अनुकुल रॉय बतौर इम्पैक्ट प्लेयर शामिल हुए। हैदराबाद से कार्तिक त्यागी ने इस सीजन ने अपना पहला मैच खेला, टीम में मार्को यानसेन की भी वापसी हुई। राहुल त्रिपाठी दूसरी पारी में बतौर इम्पैक्ट प्लेयर टीम का हिस्सा बने।
दोंनो टीमों की प्लेइंग-11...
सनराइजर्स हैदराबाद: ऐडन मार्करम (कप्तान), हैरी ब्रूक, मयंक अग्रवाल, हेनरिक क्लासेन (विकेटकीपर), अभिषेक शर्मा, अब्दुल समद, मार्को यानसेन, भुवनेश्वर कुमार, मयंक मारकंडे, कार्तिक त्यागी और टी नटराजन।
इम्पैक्ट प्लेयर्स : राहुल त्रिपाठी, मार्को यानसन, ग्लेन फिलिप्स, मयंक डागर, उमरान मलिक।
कोलकाता नाइट राइडर्स : नीतीश राणा (कप्तान), जेसन रॉय, रहमानुल्लाह गुरबाज, वेंकटेश अय्यर, आंद्रे रसेल, सुनील नरेन, रिंकू सिंह, वैभव अरोड़ा, शार्दूल ठाकुर, हर्षित राणा और वरुण चक्रवर्ती।
इम्पैक्ट प्लेयर्स : सुयश शर्मा, मनदीप सिंह, अनुकूल रॉय, टिम साउदी और कुलवंत खेजरोलिया।
